Ystävät seuraavalle tasolle
Jumalan siunausta ja tervetuloa ohjelman pariin!
Olen Tommy Lilja, PTL-järjestön perustaja ja johtaja.
Tänään puhun ystävyyssuhteista.
Jokainen tarvitsee ystäviä.
Sinä tarvitset ystävää, ja sinun täytyy olla ystävä.
Paras ystävä on Jeesus. Hän on aina rinnallasi.
Jeesus haluaa, että olet samanlainen ystävä kuin Hän oli.
Sinä olet erittäin tärkeä, -
koska Jeesus haluaa sinun olevan ystävä muille ihmisille.
Tänään, kun lopuksi rukoilen puolestasi, toivon, -
että voin vapauttaa sisälläsi olevia hyviä asioita.
Sisälläsi näet asuu ystävä.
Haluan vapauttaa tuon ystävän, jotta voit olla ystävä muille.
Jumalan siunausta ja kiitos, että seuraat ohjelmaa.
KATSO JA USKO
SINUA JA LÄHIMMÄISTÄSI VARTEN
PASTORI TOMMY LILJA
KATSO JA USKO
Tiedäthän, Jeesus oli todellinen ystävä ja Hän on todellinen ystävä.
Raamatussa eräs mies kysyi Jeesukselta, -
kuka on ystäväni, kuka on lähimmäiseni.
Jeesus oli sanonut, että tulisi rakastaa ystäviä niin kuin itseään.
Jeesus vastasi tälle miehelle vertauksen muodossa.
Vertaus alkaa siten, että eräs mies oli matkalla.
Matkalla hänet ryöstettiin ja pahoinpideltiin.
Hänet jätettiin maahan makaamaan kuoleman kielissä.
Sitten paikalle tulee eräs sukulaisistasi.
Mutta kun hän näkee, että sinä makaat siinä, -
hän on tosi kiireinen.
Hän siirtyy tien toiselle puolelle ja kulkee ohitsesi.
Sinulla on paljon sukulaisia, mutta he eivät välttämättä ole sellaisia ystäviä,
jollaisia Jeesus haluaa ystävien olevan.
Sitten tulee pappi. Pappi on seurakuntaihminen, pastori, -
vanhin tai joku muu.
Joskus olemme tosi kiireisiä emmekä näe lampaitamme.
On niin monia, joista meidän täytyy huolehtia, -
ja joskus käy niin, ettei pastori näe siipirikkoa.
Hänkin siirtyy tien toiselle puolelle.
Joskus ajattelemme, ettei meillä ole aikaa huolehtia siipirikoista, -
mutta kuitenkin olet siinä.
En tiedä, mikä on tilanteesi, mutta voit tehdä kuolemaa.
Ei siksi, että sinua olisi puukotettu, vaan siksi, ettei sinulla ole ystäviä.
Saatat tehdä kuolemaa, koska avioliittosi on hajoamassa -
tai koska olet huolissasi lapsistasi.
Ja tässä tulee sukulaisesi ja pastorisi, jotka eivät välitä lapsistasi.
Tässä tulee serkkusi, joka ei välitä liitostasi tai taloustilanteestasi.
He väittävät, että olette ystäviä, mutta he eivät ole todellisia ystäviäsi.
Mutta sitten tulee joku muukalainen.
Hän on kuin ne pakolaiset, jotka tulevat Eurooppaan tai Amerikkaan.
Monet eivät halua olla pakolaisten kanssa missään tekemisissä.
Tämä muukalainen tuli Samariasta.
Kun hän näki sinut, kun hän näki avioliittosi, -
kun hän näki lapsesi, kun hän näki taloustilanteesi, -
hän piti sinusta huolta, koska hän oli ystävä.
Olit yhdellä tasolla: teit kuolemaa.
Tämä mies otti sen, mikä hänellä oli.
Hän otti aasinsa, nosti sinut sen selkään ja vei sinut majataloon.
Tämä on kuva Jeesuksesta. Näin Jeesus teki puolestasi.
Kun teit kuolemaa, Hän nosti sinut aasinsa selkään.
Hän vei sinut majataloon, hotelliin, sairaalaan.
Hän vei sinut seurakuntaan. Tämä on seurakunta.
Hän vei sinut seurakuntaan, maksoi oleskelusi ja käski huolehtia sinusta.
"Jos rahat eivät riitä, tulen takaisin ja maksan sen, mikä jäi uupumaan."
Halleluja. Mikä on ystävä?
Kuuntele. Ystävä on joku ― ja tämä on Jeesuksen vastaus.
Ystävä on joku, joka on valmis tarttumaan sinuun, -
missä sitten oletkin, ja nostamaan sinut uudelle tasolle.
Sitä Jeesus tekee koko ajan.
Hän tekee sitä lakkaamatta.
Kun kohtasit Jeesuksen ensikertaa, olit yhdellä tasolla.
Hän huolehti sinusta ja nosti sinut uudelle tasolle, -
uuteen ulottuvuuteen.
Kun Jeesus on ystäväsi, Hän jatkaa sitä alati.
Ympärilläni on paljon ystäviä.
Johtaja ei ole suurempi kuin henkilökuntansa ja kumppaninsa.
Kun minä olen maassa, -
he tulevat ja auttavat. He käyttävät sitä, mitä heillä on, -
nostavat minut aasinsa selkään, maksavat puolestani, -
jotta talousasiani, mielialani ja tunne-elämäni kohenevat.
Koska he ovat ystäviäni. He sanovat: "Hei, Tommy! Olemme ystäviäsi.
Tahdomme auttaa. Emme halua, että olet maassa. Me nostamme sinut."
Ja minä olen ystäväsi. Ohjelman lopussa lausun ystävän rukouksen, -
koska haluan nostaa sinut aasini selkään.
Tahdon, että ohjelman päätyttyä voit paremmin kuin ennen ohjelmaa.
Tänään olen Euroopassa, Ruotsin pääkaupungissa Tukholmassa.
Minulla on tässä risti. Haluan antaa sen sinulle ilmaiseksi.
Se on oliivipuuta. Se on valmistettu Israelissa Jerusalemissa.
Saatat ihmetellä, miksi haluan antaa sinulle ristin.
Viime vuosi oli hieno.
Autoimme enemmän juutalaisia takaisin Israeliin kuin ikinä aiemmin.
Autoimme enemmän ihmiskaupan uhreja kuin koskaan aiemmin.
Tavoitimme enemmän tavoittamatto- mia ihmisryhmiä kuin ikinä aiemmin.
Jumala antoi minulle tällaisia ristejä. Hän sanoi: "Jaa niitä ilmaiseksi."
Miksi? Koska Hän rakastaa sinua.
Sinä olet Hänelle arvokas. Hänellä on varallesi ihana suunnitelma.
Tämä on muistutus, että Hän rakastaa sinua.
Meilaa minulle postiosoitteesi.
Lähetän ristin sinulle ilmaiseksi.
Unohdin kertoa, että olen Etiopiassa.
Tämä on aivan erityinen jakso.
Olemme olleet tosi kiireisiä.
Niin, minulla on täällä ystävä. Hänen nimensä on Simon.
Hän on rakentanut tämän kuvauspaikan Addis Abebassa.
Nyt aion näyttää teille videon.
Se kertoo ylösnousemusvoimasta.
Paavali kirjoitti efesolaisille rukoilevansa näiden puolesta, -
että Jumala, Pyhä Henki, valaisisi heille ylösnousemusvoiman, -
joka tekee työtään heissä.
Joitakin vuosia sitten olin Sambiassa.
Kokouksessa oli raskaana oleva nainen, joka odotti kaksosia.
Kaksoset olivat kuolleet. Lääkäri sanoi, ettei kohdussa ollut elämää.
Mutta ylösnousemusvoima tuli, ja yhtäkkiä kuolleet kaksoset -
alkoivat potkia äidin sisällä.
Ja tuo voima, halleluja, on sinussakin.
Sinussa on ylösnousemusvoima.
JEESUS AFRIKKAA VARTEN, SAMBIA
ELOTTOMAT KAKSOSET ALKOIVAT POTKIA. PTL-KOKOUSSARJA 2014
Olen pastori Tommy Lilja. Olen Sambiassa Kitwen kaupungissa.
Se sijaitsee kuparivyöhykkeellä. Olemme olleet täällä aiemminkin.
Kaksi vuotta sitten meillä oli täällä iso menestyksekäs kokoussarja.
He pyytämällä pyysivät minua uudelleen.
Nyt olemme täällä.
Aloitimme eilen. Näimme monia parantumisia jo ensimmäisenä iltana.
Yksi mies ei ollut nähnyt vuoden 1987 jälkeen.
Jumala avasi hänen silmänsä.
Vuonna 1987 mies oli silmäleikkauksessa.
Hänellä oli kaihi.
Hän ei pystynyt näkemään.
Mutta tänään rukouksen jälkeen -
hänen silmänsä avautuivat.
Tarkoitat siis, ettei hän nähnyt. Jeesus avasi hänen silmänsä tänään.
Voiko Jeesus avata sokeita silmiä?
Aamen!
Aamen! Odota. Näetkö minut? - Näen.
Montako sormea? - Kolme.
Neljä.
Kaksi.
Toinen mies kertoi selvästi havaittavasta tuntemuksesta, -
kun hän kuuli, miten Jumala avasi hänen korvansa.
Viiteen vuoteen.
Hän ei kuullut viiteen vuoteen.
Kun tänään rukoilit, -
hän tunsi jonkin irtoavan korvassa.
Hän tunsi jonkin irtoavan.
Sen jälkeen hän koki tuntemuksen, että korva aukesi.
Hän alkoi kuulla melua ja hän on kuullut tähän asti.
Kuuletko tämän?
Jos olisin eilen napsautellut näin, olisitko kuullut sen?
Ei olisi kuullut.
Halleluja!
Oli vielä yksi mies, joka ei pystynyt kävelemään.
Tämä oli miesten ilta.
Jumala kosketti häntä. Kun hän tuli kokoukseen, hän ei kävellyt lainkaan.
Sitten hän käveli huonosti. Kun Jumalan voima tuli, hän alkoi tanssia.
Nyt on toinen ilta. Joskus lauantai on paras ilta, mitä tulee voimaan, -
ihmisten vapautumiseen ja iloitsemiseen.
Tänään tuntui aivan lauantai-illalta, mutta on perjantai-ilta.
Julistin voittajan kentästä. En päässyt edes saarnan loppuun, -
kun Pyhä Henki laskeutui taivaallisesti.
Minun piti keskeyttää saarna ja alkaa kutsua ihmisiä Jeesuksen luo.
Tuhansia ihmisiä tuli Herran luo. Sitten Pyhä Henki aloitti työnsä.
Monet saivat kasteen. Paljon ihmisiä vapautui demoneista.
Tämä oli voittojen ilta.
Paholainen, kuuntele minua.
Kuulun Jeesukselle Kristukselle.
Tämä on kokoussarjan kolmas ilta Kitwessä Sambiassa.
Aloitimme aamuvarhaisella. Oli johtajuuskonferenssin toinen päivä.
Minulla ja pastori Danielilla, joka on kanssani, -
oli mahtava johtajuuspäivä.
Pastorit ovat hyvin vastaanottavaisia.
Kun tulimme kokoussarjaan, olimme todella häkeltyneitä, -
koska väkeä oli niin paljon.
Ihmiset ovat hyvin rakkaudellisia ja kiitollisia siitä, mitä Jeesus tekee.
Tämänpäiväinen saarna on sellainen, jonka pidän joka kokoussarjassa.
Se käsittelee ristillä tapahtunutta vaihtoa. Se on tärkeä sanoma, -
sillä se selittää, mitä Jeesus teki. Hän otti kaiken meille kuuluvan pahan -
ja antoi meille kaiken hyvän, joka kuuluu Hänelle.
Tänään oli suurta se, -
että monet saivat Pyhän Hengen kasteen.
Näin sanoo Herra: "Tässä hetkessä..."
Ota vastaan! Ota vastaan! Ota vastaan!
Kovin usein ei niin moni saa kastetta ja ala puhua kielillä ensikertaa.
Se oli kuin suurensuuri joki.
Lopussa moni ihminen todisti, että Jumala oli parantanut heidät.
Tämä nainen tässä, vuonna 2004 -
hänen vatsassaan oli syöpä.
Se on vaivannut häntä siitä asti.
Mutta tänään, kun rukoilit, -
hän antoi elämänsä Herralle ja uskoi, että Jumala tekee ihmeen.
Kasvain on poissa ja hän on syntynyt uudesti.
Tuntuiko se käteen? - Tuntui.
Nytkö se on poissa? Onko kasvainta enää? - Ei.
Kuka otti syövän pois? - Herra.
Jeesus Kristus. Kuunnelkaa.
Kasvain oli tässä.
Hän tunsi sen kädellään.
Mutta kun hän tänään antoi elämänsä Jeesukselle, -
Jeesus otti kasvaimen pois. Eikä hän enää tunne sitä käteensä.
Tänään oli viimeinen ilta Kitwessä Sambiassa.
Ja minkä päätösillan Jumala meille antoi!
Kenttä oli tupaten täynnä.
Niin monet ottivat vastaan Jeesuksen, -
ja niin monet saivat Pyhän Hengen kasteen.
Ja Jumalan läsnäolo ― voi kunpa olisitte olleet täällä!
Se oli niin lähellä, että melkein pystyi pukemaan ylleen -
taivaan ja maan Luojan läsnäolon.
Tänään puhuin Pyhästä Hengestä ja siitä, miten tärkeää on -
saada kaste Pyhässä Hengessä.
Tuhannet vastasivat alttarikutsuun ottamaan vastaan Jeesuksen -
ja saamaan Pyhän Hengen kasteen.
Kokouksen päätteeksi otimme vastaan todistuksia.
Tosi moni ihminen, enemmän kuin muina iltoina yhteensä, oli parantunut.
Minulla on yksi todistus. Kuuntele.
Tämä nainen odotti kaksosia.
Kun hän oli mennyt lääkäriin kolmannella kuulla, -
lääkäri ei ollut tuntenut elämää kohdussa.
Hän kävi lääkärissä uudelleen neljännen kuukauden jälkeen, -
ja lääkäri sanoi edelleen: "Valitan; ehkä on varauduttava aborttiin."
Viidennellä kuulla, viikko sitten, -
lääkärit eivät löytäneet kohdusta elämää.
Tämä nainen tässä on viidennellä kuulla raskaana.
Aivan. Tule.
Hän meni sairaalaan.
Hän sanoo, etteivät lääkärit löytäneet elämää kohdusta.
He sanoivat, että hän odottaa kaksosia.
He sanoivat, ettei liikkeitä tunnu. Ei liikkeitä.
He uskoivat, että kaksoset ovat kuolleet. - Juuri niin.
Tunnetko liikkeet nyt? - Tunnen.
Tämä on sinun lapsesi. Tiedät, miltä tuntuu, kun vauva potkii. - Niin.
Nyt he ovat potkineet, koska Jeesus... - Olen nähnyt Jumalan läsnäolon.
Kysyt, onko tämä totta.
Otimme ylös naisen osoitteen. Varmistamme asian lääkäriltä.
Käymme katsomassa äitiä, kun kaksoset ovat syntyneet.
Tässä pastori Tommy Sambiasta Kitwestä.
Vau! Halleluja! Sanon sinulle, että meillä on väkevä Jumala.
Nyt rukoilen puolestasi. En tiedä, mikä ongelmasi on.
Missä oletkin ja mitä teetkin, Jumalan voima voi koskettaa sinua nyt.
Olemme saaneet paljon todistuksia kaikkialta, -
mitä Jumala tekee, kun rukoilemme.
Sinun täytyy ymmärtää, ettei minun tarvitse olla siellä sinun kanssasi.
Sinua koskettaa Jumalan voima.
Sadanpäämies sanoi Jeesukselle: "Lähetä vain sanasi, -
niin palvelijani paranee."
Niin minäkin teen nyt. Vapautan, lähetän Jumalan sanan -
sinuun, kun katsot, ja olipa ongelma mikä tahansa, -
sinä pääset vapaaksi.
Lausun myös erityisrukouksen: että Jeesuksen ystävä sisälläsi vapautuu -
ja että saat paljon ystäviä.
Isä, Jeesuksen Kristuksen nimessä, -
rukoilen jokaisen katsojan puolesta nyt.
Pyydän terveyttä Jeesuksen nimessä.
Sidon demonit Jeesuksen nimessä. Lähtekää pois!
Rukoilen raha-asioiden, avioliittojen ja lasten puolesta.
Rukoilen työtilanteiden puolesta.
Keskityn ystävyyssuhteisiin ja ystävyystilanteeseen.
Isä, Jeesuksen nimessä, -
vapautan ystävän jokaisen katsojan sisällä.
Isä, Jeesuksen nimessä, vapautan ystäviä heille.
Kiitos, Jeesus, että Sinä olet ystävämme.
Pyydän: kosketa jokaista nyt Jeesuksen nimessä.
Halleluja! Tässä kaikki tältä päivältä.
Olet ihana. Minulle on kunnia, että katsot ohjelmaa. Jumalan siunausta!
EVANKELIUMIA & AVUSTUSTA PTL-JÄRJESTÖ, NEPAL 2016
Tämä on sinulle.
APUA MAANJÄRISTYSUHREILLE
Tässä on Nepalin-työmme johtaja, Ruben. Miten voit? - Hyvin.
Tämä on ollut näkyni monta vuotta.
Jaamme nyt tämän riisin maanjäristyksen uhreille.
Nämä naiset ovat yhtä vahvoja kuin amerikkalaiset kehonrakentajat.
Yksi riisisäkki painaa noin 40 kiloa.
He kantavat ne kilometrien päähän olkapäillään.
Ympäröivät vuorenrinteet ovat tosi jyrkkiä, -
mutta he ovat tosi vahvoja. Ihailen jokaista naista täällä.
EVANKELIUMIA & AVUSTUSTA, PTL-JÄRJESTÖ, NEPAL 2016
Suomennos: Marianne Tenetz